ΠΕΡΙΕΧΟΜΕΝΑ
ΑΠΟΦΑΣΕΙΣ
Συγκρότηση, οργάνωση και λειτουργία Υγειονομικών Επιτροπών με αρμοδιότητα τη χορήγηση
ευεργετήματος λουτροθεραπείας - αεροθεραπείας σε ανάπηρους και θύματα πολέμου.
Σύσταση Πειθαρχικού Συμβουλίου στο Υπουργείο
Παιδείας, Θρησκευμάτων και Αθλητισμού (Γενική
Γραμματεία Αθλητισμού).
ΑΠΟΦΑΣΕΙΣ
Αριθμ. Φ.443/1/16343/Σ.2336
(1)
Συγκρότηση, οργάνωση και λειτουργία Υγειονομικών Επιτροπών με αρμοδιότητα τη χορήγηση
ευεργετήματος λουτροθεραπείας - αεροθεραπείας σε ανάπηρους και θύματα πολέμου.
Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ
Έχοντας υπόψη:
1. Την παρ. 2 του άρθρου 52 του α.ν. 1324/1949 «Περί
προστασίας και αποκαταστάσεως των αναπήρων πολέμου, οπλιτών θυμάτων πολέμου» (Α’ 326).
2. Την παρ. 4 του άρθρου 6 του ν.δ. 4605/1966 «Περί
αυξήσεως των συντάξεων, αναπροσαρμογής αυτών κατόπιν ενιαίου μισθολογίου και άλλων τινών συνταξιοδο-
τικών διατάξεων» (Α’ 244).
3. Την παρ. 2 του άρθρου 24 του ν. 1043/1980 «Περί
τροποποιήσεως, συμπληρώσεως και αντικαταστάσεως
διατάξεων τινών της “περί αναπήρων και θυμάτων πολέμου ισχυούσης νομοθεσίας”» (Α’ 87).
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
5. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών».
6. Την υπ’ αρ. 97191/08-09-23 κοινή απόφαση του Πρωθυπουργού και Υπουργού Εθνικής Άμυνας «Ανάθεση
αρμοδιοτήτων στον Υφυπουργό Εθνικής Άμυνας Ιωάννη
Κεφαλογιάννη» (Β’ 5379).
7. Την υπ’ αρ. 3/2025 εισηγητική έκθεση του Προϊστάμενου των οικονομικών υπηρεσιών του Υπουργείου
Εθνικής Άμυνας, σύμφωνα με την οποία δεν προκαλείται πρόσθετη οικονομική επιβάρυνση του ΠΥ/ΥΠΕΘΑ
για το τρέχον έτος του ισχύοντος ΜΠΔΣ 2022-2025 του
ν. 4813/2021, καθώς και για τα έτη 2026-2028 πέραν αυτού, συνεπώς δεν επηρεάζονται τα ανώτατα δεσμευτικά
όρια πιστώσεων του εκάστοτε ΜΠΔΣ.
8. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ-ΜΙΤΟΣ, αποφασίζουμε:
Άρθρο 1
Υγειονομικές Επιτροπές
Στην ηπειρωτική χώρα, συγκροτούνται Υγειονομικές
Επιτροπές στα Στρατιωτικά Νοσοκομεία ή σε μονάδες
που διαθέτουν το κατάλληλο υγειονομικό προσωπικό
όπως αυτό ορίζεται με εγκύκλιο που εκδίδεται με μέριμνα της ΓΔΟΣΥ/ΔΕΠΑΘΑ.
Άρθρο 2
Σκοπός Υγειονομικών Επιτροπών
και Δικαιούχοι Εξέτασης
1. Σκοπός των Υγειονομικών Επιτροπών είναι να γνωματεύουν για την ανάγκη παροχής λουτροθεραπείας ή
αεροθεραπείας στους Ανάπηρους Πολέμου και Εθνικής
Αντίστασης και τα θύματα αντίστοιχα, με βάση την πάθηση από την οποία κατέστησαν ανάπηροι ή χαρακτη-
ρίστηκαν θύματα και την εν γένει κατάσταση της υγείας
τους κατά το χρόνο εξέτασής τους.
2. Σύμφωνα με τις διατάξεις της παρ. 1 του άρθρου 4
του ν. 3670/2008, δικαιούχοι της εξέτασης πλέον των
αναπήρων της παραπάνω παραγράφου είναι και οι στρατιωτικοί ανάπηροι ειρηνικής περιόδου του ν. 1370/1944
(Α’ 82), οι ανάπηροι αγωνιστές Αντιδικτατορικού Αγώνα του ν. 1543/1985 (Α’ 73), οι ανάπηροι αγωνιστές του
Δημοκρατικού Στρατού του ν. 1863/1989 (Α’ 204), οι
ανάπηροι πολέμου αμάχου πληθυσμού του ν. 812/1943
(περιόδου 1940 - 1949), όπως ισχύει σήμερα και οι ανάπηροι αμάχου πληθυσμού του ν. 1863/1989, καθώς και
οι έλκοντες δικαίωμα από τους παραπάνω αναπήρους.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
14 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1259
14.03.2025 21:06:43
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1259/14.03.2025
Άρθρο 3
Συγκρότηση Υγειονομικών Επιτροπών
Οι Υγειονομικές Επιτροπές είναι τριμελείς, αποτελούμενες από έναν (1) Πρόεδρο και δύο (2) μέλη. Πρόεδρος
ορίζεται ανώτερος Αξιωματικός Υγειονομικού ειδικότητας Ιατρού, εφόσον υπηρετεί σε νοσοκομείο της Περιο-
χής Ευθύνης του και σε περίπτωση έλλειψης κατώτερος
Αξιωματικός Υγειονομικού ειδικότητας Ιατρού - και μέλη
δύο (2) κατώτεροι Αξιωματικοί Υγειονομικού ειδικότητας
Ιατρού του νοσοκομείου. Σε περίπτωση κωλύματος των
μελών ή μη επαρκούς στελέχωσης του νοσοκομείου,
μέλη ορίζονται από τους υπηρετούντες γιατρούς δημόσιου νοσοκομείου στην οικεία φρουρά. Γραμματέας των
επιτροπών ορίζεται ένας από τα νεότερα μέλη.
Άρθρο 4
Υγειονομικές Επιτροπές
Αθήνας και Θεσσαλονίκης
1. Για την Περιφέρεια Αττικής, συγκροτείται μία Επιτροπή στο 401 Γενικό Στρατιωτικό Νοσοκομείο Αθηνών
αποτελούμενη από έναν Αρχίατρο του 401 ΓΣΝΑ ως Πρόεδρο, και δύο Αξιωματικούς Υγειονομικού ειδικότητας
Ιατρού του ίδιου νοσοκομείου, ως μέλη. Κατ’ εξαίρεση,
από το 2030 και κάθε δέκα χρόνια συγκροτούνται δυο
επιτροπές, όπως στο πρώτο εδάφιο.
2. Για την Περιφέρεια Κεντρικής Μακεδονίας, συγκροτείται μία Επιτροπή στο 424 Γενικό Στρατιωτικό Νοσοκο-
μείο Εκπαιδεύσεως αποτελούμενη από έναν Αρχίατρο
του 424 ΓΣΝΕ ως Πρόεδρο και δύο Αξιωματικούς Υγειονομικού ειδικότητας Ιατρού από τους υπηρετούντες στη
φρουρά (Π.Ε. Θεσσαλονίκης), ως μέλη.
Άρθρο 5
Υγειονομικές Επιτροπές
στις Νήσους
Στις νήσους που δεν λειτουργεί Στρατιωτικό Νοσοκομείο, οι Υγειονομικές Επιτροπές συγκροτούνται με
μέριμνα του οικείου Σχηματισμού. Αποτελούνται από
έναν ανώτερο Αξιωματικό Υγειονομικού ειδικότητας
Ιατρού και σε περίπτωση έλλειψης από κατώτερο Αξιωματικό Υγειονομικού ειδικότητας Ιατρού ως Πρόεδρο
και δύο κατώτερους Αξιωματικούς Υγειονομικού ειδικότητας Ιατρού από τους υπηρετούντες στη φρουρά,
ως μέλη.
Άρθρο 6
Καταργούμενες Διατάξεις
Από τη δημοσίευση της παρούσας καταργείται η υπό
στοιχεία Φ.443.8/144/160355/Σ.1159/15 Οκτ 2011.
Άρθρο 7
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 6 Φεβρουαρίου 2025
Ο Υφυπουργός
ΙΩΑΝΝΗΣ ΚΕΦΑΛΟΓΙΑΝΝΗΣ
Αριθμ. ΓΓΑ/3906
(2)
Σύσταση Πειθαρχικού Συμβουλίου στο Υπουργείο Παιδείας, Θρησκευμάτων και Αθλητισμού
(Γενική Γραμματεία Αθλητισμού).
Ο ΑΝΑΠΛΗΡΩΤΗΣ ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
Τις διατάξεις:
1. Του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
2. του άρθρου 146Β και των παρ. 7, 11, 12, 13, 14 και
15 του άρθρου 146Α του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων
Ν.Π.Δ.Δ. (ν. 3528/2007, Α’ 26), όπως αυτά προστέθηκαν
με το άρθρο δεύτερο του ν. 4057/2012 «Πειθαρχικό Δίκαιο Δημοσίων Πολιτικών Διοικητικών Υπαλλήλων και
Υπαλλήλων Νομικών Προσώπων Δημοσίου Δικαίου»
(Α’ 54),
3. του άρθρου τέταρτου και του άρθρου έβδομου του
ν. 4057/2012 «Πειθαρχικό Δίκαιο Δημοσίων Πολιτικών
Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» (Α’ 54),
4. του άρθρου 13 του Κώδικα Διοικητικής Διαδικασίας
και άλλες διατάξεις (ν. 2690/1999, Α’ 45),
5. του ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο ’’Πρόγραμμα Διαύγεια’’ και άλλες διατάξεις»
(Α’ 112),
6. του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
7. του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7),
8. του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31),
9. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευομένων φορέων» (Α’ 130), όπως
τροποποιήθηκε με το π.δ. 82/2023 (Α’ 139),
10. του π.δ. 81/2023 «Διορισμός Υπουργού και Αναπληρωτή Υπουργού» (Α’ 134),
11. της υπό στοιχεία Υ 16/2023 απόφασης του Πρωθυπουργού «Ανάθεση αρμοδιοτήτων στον Αναπληρω-
τή Υπουργό Παιδείας, Θρησκευμάτων και Αθλητισμού,
Ιωάννη Βρούτση» (Β’ 4847),
12. της υπό στοιχεία 135821/Γ1/02-11-2022 απόφασης
της τ. Υπουργού Παιδείας και Θρησκευμάτων «Διορισμός
Υπηρεσιακού Γραμματέα στο Υπουργείο Παιδείας και
Θρησκευμάτων» (Υ.Ο.Δ.Δ. 1042),
13. της υπό στοιχεία ΓΓΑ/673/13-01-2025 απόφασης
του Υπηρεσιακού Γραμματέα Παιδείας, Θρησκευμάτων
και Αθλητισμού «Ορισμός Αναπληρωτή Προϊσταμένου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1259/14.03.2025
της Γενικής Διεύθυνσης Οργάνωσης Αθλητισμού της Γενικής Γραμματείας Αθλητισμού του Υπουργείου Παιδείας
Θρησκευμάτων και Αθλητισμού» (ΑΔΑ: ΨΙΥΣ46ΝΚΠΔΧΝΜ),
14. της υπό στοιχεία ΔΙΔΑΔ/Φ.58/341/οικ10874/3-5-2012
διευκρινιστικής εγκυκλίου του Υπουργείου Εσωτερικών,
Αποκέντρωσης και Ηλεκτρονικής Διακυβέρνησης «Πειθαρχικό δίκαιο δημοσίων πολιτικών υπαλλήλων»,
15. του π.δ. 456/1988 «Οργάνωση και Λειτουργία Γυμναστηρίων» (Α’ 209),
16. του π.δ. 364/1990 (Α’ 144), περί ίδρυσης Εθνικού
Σκοπευτηρίου Βύρωνα,
17. των άρθρων 57 και 59 του ν. 4002/2011 (Α’ 180),
18. του π.δ. 208/1984 (Α’ 72) περί ιδρύσεως Εθνικού
Αθλητικού Κέντρου Λάρισας και κατάργησης του Εθνικού Σταδίου Λαρίσης και κατάργησης του Εθνικού Στα-
δίου Λαρίσης και Εθνικού Κολυμβητηρίου Λαρίσης,
19. του π.δ. 819/1981 (Α’ 211) περί ιδρύσεως Εθνικού
Γυμναστηρίου Κομοτηνής,
20. του π.δ. 19/1991 (Α’ 7) περί ίδρυσης Εθνικού Χιονοδρομικού Κέντρου Βασιλίτσας,
21. του π.δ. 57/1972 (Α’ 19) περί ιδρύσεως Εθνικού Χιονοδρομικού Κέντρου Σελίου,
22. του π.δ. 173/1979 (Α’ 46) περί ιδρύσεως Εθνικού
Γυμναστηρίου Κέρκυρας, καθώς και του π.δ. 456/1988
(Α’ 209),
23. του π.δ. 54/2000 (Α’ 43) περί ίδρυσης Εθνικού Αθλητικού Κέντρου Χανίων,
24. του π.δ. 49/2000 (Α’ 43) περί ίδρυσης Εθνικού Αθλητικού Κέντρου Ηρακλείου,
25. του π.δ. 52/2000 (Α’ 43) περί ίδρυσης Πανηπειρωτικού Εθνικού Κέντρου Ιωαννίνων,
26. του π.δ. 53/2000 (Α’ 43) περί ίδρυσης Παμπελοποννησιακού Εθνικού Κέντρου Πατρών,
27. του α.ν. 858/1937 (Α’ 367) περί Φιλίππου Ενώσεως,
όπως τροποποιήθηκε με τον α.ν. 399/1968 (Α’ 102), αντικαταστάθηκε με τον ν. 191/1975 (Α’ 225), προστέθηκε με
το άρθρο 8 του ν. 665/1977 (Α’ 225) και αντικαταστάθηκε
με το άρθρο 10 του ν. 3708/2008 (Α’ 210), σε συνδυασμό
με το άρθρο 46 του ν. 4603/2019 (Α’ 48),
28 του π.δ. 77/2021 (Α’ 189) περί Ίδρυσης Εθνικού
Αθλητικού - Προπονητικού Κέντρου Ολυμπιακού Χωριού,
29. της υπό στοιχεία Φ.1/Γ/99/20341/Β1/21-02-2025 εισήγησης του άρθρου 24 του ν. 4270/2014, όπως ισχύει, της
Διεύθυνσης Προϋπολογισμού και Δημοσιονομικών Αναφορών της Γενικής Διεύθυνσης Οικονομικών Υπηρεσιών,
30. το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, δεδομένου ότι, η αποζημίωση των τακτικών μελών και των αναπληρωτών αυτών καθορίζεται
σύμφωνα με την παρ. 4 του άρθρου 146Β του Μέρους
Ε’ του Υπαλληλικού Κώδικα (ν. 3528/2007, Α’ 26), όπως
αντικαταστάθηκε με το άρθρο Δεύτερο του ν. 4057/2012
(Α’ 54),
31. το γεγονός ότι οι διατάξεις της παρούσας δεν
αφορούν σε διοικητική διαδικασία για την οποία
υπάρχει υποχρέωση καταχώρησης στο ΕΜΔΔ-ΜΙΤΟΣ,
αποφασίζουμε:
Συστήνουμε Πειθαρχικό Συμβούλιο της Γενικής Γραμματείας Αθλητισμού στο Υπουργείο Παιδείας, Θρησκευ-
μάτων και Αθλητισμού (Γενική Γραμματεία Αθλητισμού),
με έδρα το Μαρούσι (Ανδρέα Παπανδρέου 37), αρμόδιο
για τις πειθαρχικές υποθέσεις:
1. Όλων των πολιτικών υπαλλήλων, με σχέση εργασίας Δημοσίου Δικαίου, που υπάγονται στον Υπαλληλικό
Κώδικα (άρθρο 2 του ν. 3528/2007), όλων των κλάδων/
ειδικοτήτων, καθώς και των υπαλλήλων όλων των κλάδων/ειδικοτήτων, με σχέση εργασίας Ιδιωτικού Δικαίου
της Γενικής Γραμματείας Αθλητισμού καθώς και των εποπτευόμενων αυτής φορέων (Ν.Π.Δ.Δ.) ως εξής:
- Εθνικό Αθλητικό Κέντρο Νεότητας Αγίου Κοσμά
- Εθνικό Σκοπευτήριο Βύρωνα
- Εθνικά Αθλητικά Κέντρα Θεσσαλονίκης
- Εθνικό Στάδιο Καυτανζόγλειο Θεσσαλονίκης
- Εθνικού Αθλητικού Κέντρου Λάρισας
- Εθνικού Σταδίου Κομοτηνής «Πανθρακικού»
- Εθνικού Χιονοδρομικού Κέντρου Βασιλίτσας
- Εθνικού Χιονοδρομικού Κέντρου Σελίου
- Εθνικού Αθλητικού Κέντρου Κέρκυρας
- Εθνικού Αθλητικού Κέντρου Χανίων
- Εθνικού Αθλητικού Κέντρου Ηρακλείου
- Πανηπειρωτικού Εθνικού Αθλητικού Κέντρου Ιωαννίνων
- Πανπελοποννησιακού Εθνικού Αθλητικού Κέντρου
Πατρών
- Εθνικού Σταδίου Ναυπάκτου «Παπαχαραλάμπειου»
- Φιλίππου Ενώσεως της Ελλάδος.
- Εθνικού Αθλητικού - Προπονητικού Κέντρου Ολυμπιακού Χωριού
2. Τα Πειθαρχικά Συμβούλια είναι πενταμελή και αποτελούνται από:
α. Τον Πρόεδρο, ο οποίος είναι πάρεδρος του Ελεγκτικού Συνεδρίου ή εφέτης ή πρόεδρος πρωτοδικών ή πρω-
τοδίκης των διοικητικών ή των πολιτικών δικαστηρίων ή
εισαγγελέας ή αντιεισαγγελέας εφετών ή εισαγγελέας ή
αντιεισαγγελέας πρωτοδικών με τον αναπληρωτή του, οι
οποίοι υποδεικνύονται από τον πρόεδρο του οικείου δικαστηρίου ή από τον προϊστάμενο της οικείας εισαγγελίας.
β. Ένα (1) μέλος, ο οποίος είναι πάρεδρος ή δικαστικός
πληρεξούσιος του Νομικού Συμβουλίου του Κράτους με
τον αναπληρωτή του, οι οποίοι υποδεικνύονται από τον
Πρόεδρο του Νομικού Συμβουλίου του Κράτους.
γ. Ένα (1) μέλος, ο οποίος είναι μόνιμος υπάλληλος,
προϊστάμενος Διεύθυνσης Υπουργείου, Αποκεντρωμένης Διοίκησης, Περιφέρειας ή Ν.Π.Δ.Δ., με τον αναπλη-
ρωτή του, οι οποίοι δεν υπάγονται στην αρμοδιότητα
της Γενικής Γραμματείας Αθλητισμού του Υπουργείου
Παιδείας Θρησκευμάτων και Αθλητισμού, υποδεικνύονται από τον Πρόεδρο του Δευτεροβάθμιου Πειθαρχικού
Συμβουλίου ύστερα από κλήρωση που γίνεται σύμφωνα
με τη διαδικασία που προβλέπεται στην παρ. 9 του άρθρου 146Β του ν. 3528/2007 και υπηρετούν στην έδρα
του πειθαρχικού συμβουλίου.
δ. Δύο (2) αιρετούς εκπροσώπους με τους αναπληρωτές τους οι οποίοι είναι μέλη του Πενταμελούς Υπηρε-
σιακού Συμβουλίου στο οποίο υπάγεται ο διωκόμενος
υπάλληλος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1259/14.03.2025
ε. Γραμματέας του πειθαρχικού συμβουλίου ορίζεται
υπάλληλος κατηγορίας ΠΕ ή ΤΕ με βαθμό τουλάχιστον Β’.
3. Με την απόφαση της παραγράφου 1, που εκδίδεται
κατά μήνα Δεκέμβριο, ορίζονται τα μέλη των πειθαρχικών συμβουλίων με τους αναπληρωτές τους για θητεία
δύο (2) ετών που αρχίζει την 1η Ιανουαρίου του επόμενου έτους. Κατά τη διάρκεια της θητείας τους, απαγορεύ-
εται η αντικατάσταση μελών, εκτός αν συντρέχουν αποδεδειγμένα σοβαροί υπηρεσιακοί ή προσωπικοί λόγοι.
4. Με κοινή απόφαση των Υπουργών Εσωτερικών και
Οικονομικών καθορίζεται η αποζημίωση των τακτικών
και αναπληρωματικών μελών των πειθαρχικών συμβουλίων, καθώς και του γραμματέα με βάση, ιδίως, τον
αριθμό των συνεδριάσεων στις οποίες μετείχαν και τον
αριθμό των υποθέσεων που ολοκληρώθηκαν.
5. Για τη διαδικασία ενώπιον των ανωτέρω πειθαρχικών συμβουλίων εφαρμόζονται αναλόγως τα άρθρα 136,
137, 138, 139 και 140 του ν. 3528/2007.
6. Τα αναπληρωματικά μέλη μετέχουν σε περίπτωση
απουσίας ή κωλύματος των τακτικών μελών.
7. Ο αναπληρωτής του προέδρου προεδρεύει σε περίπτωση απουσίας ή κωλύματος του προέδρου.
8. Ο υπάλληλος μπορεί να παρίσταται ενώπιον του
πειθαρχικού συμβουλίου που κρίνει πειθαρχική του υπόθεση αυτοπροσώπως ή με συμπαράσταση δικηγόρου ή
μόνο δια δικηγόρου.
9. Στο Πειθαρχικό Συμβούλιο ως εισηγητές ορίζονται,
με πράξη του Προέδρου, μόνο μέλη αυτού, τακτικά ή
αναπληρωματικά. Το Πειθαρχικό Συμβούλιο βρίσκεται
σε απαρτία όταν είναι παρόντα και τα τρία μέλη του, τακτικά ή αναπληρωματικά.
10. Η ψηφοφορία των μελών των συμβουλίων γίνεται
κατά σειρά αντίστροφη από εκείνη της απόφασης ορισμού τους. Δεν επιτρέπεται η αποχή από την ψηφοφορία
ή η λευκή ψήφος.
11. Για όσα θέματα δεν ρυθμίζονται από την παρούσα
ισχύουν αναλόγως οι διατάξεις περί συλλογικών οργάνων του ν. 2690/1999 (Α’ 45).
12. Τα πειθαρχικά συμβούλια είναι υποχρεωμένα να
ενημερώνουν σε τακτά χρονικά διαστήματα το Δευτεροβάθμιο Πειθαρχικό Συμβούλιο για την πορεία και την
έκβαση των πειθαρχικών υποθέσεων, από την εισαγωγή
τους σε αυτά μέχρι την έκδοση της πειθαρχικής απόφασης.
13. Η θητεία του παρόντος Πειθαρχικού Συμβουλίου
είναι διετής.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 14 Φεβρουαρίου 2025
Ο Αναπληρωτής Υπουργός
ΙΩΑΝΝΗΣ ΒΡΟΥΤΣΗΣ

[Source: 20250201259.pdf | Tokens: 14323]